b"\n_START_ARTICLE_\nSlaget om Maiwand\n_START_SECTION_\nEtterspill\n_START_PARAGRAPH_\nSlaget svekket moralen p\xc3\xa5 britisk side, men var til dels ogs\xc3\xa5 en skuffelse for Ayub Khan, guvern\xc3\xb8ren i Herat og kommandanten for afghanere i dette slaget, fordi han hadde mistet s\xc3\xa5 mange menn for \xc3\xa5 f\xc3\xa5 en liten fordel. Ayub Khan klarte \xc3\xa5 stenge britene i Kandahar, noe som resulterte i general Frederick Roberts' ber\xc3\xb8mte 314 mil lange marsj fra Kabul til Kandahar i august 1880. Det etterf\xc3\xb8lgende slaget om Kandahar 1. september endte i en avgj\xc3\xb8rende seier for britene.\n_START_SECTION_\nPoesi\n_START_PARAGRAPH_\nRudyard Kipling, som hadde forsket rundt dette slaget i 1892, inkluderte det lille diktet That Day om kamphandlingene i Maiwand i sin Barrack-Room Ballads samling. _NEWLINE_Dikt om seieren i Maiwand har g\xc3\xa5tt inn pashtunsk og afghansk folkeminne. Som afghanske myter vil ha det til, skapte slaget en usannsynlig helt i form av en afghansk kvinne kalt Malalai, som gjorde at de afghanske styrkene snublet n\xc3\xa5r hun ble lagt merke til og deretter brukte sitt sl\xc3\xb8r som en fane og oppmuntret mennene til \xc3\xa5 kjempe videre.\n_START_SECTION_\nKunst\n_START_PARAGRAPH_\nSlaget var gjenstand for flere malerier og ble dekket mye i den illustrerte pressen. Frank Feller, en sveitsisk kunstner bosatt i England, malte The Last Eleven at Maiwand i 1882, der han avbildet en liten gruppe menn fra 66. regiment som gj\xc3\xb8r sitt ytterste. Hendelsene rundt E/B Battery Royal Horse Artillery ble portrettert av Godfrey Douglas Giles, Richard Caton Woodville og Stanley Wood._NEWLINE_En statue i st\xc3\xb8pejern av en l\xc3\xb8ve (Maiwand Lion) ble bygget av George Blackall Simonds i Reading og avduket i 1886 til minne om de som d\xc3\xb8de i kamp. Et monument ble bygget p\xc3\xa5 1950-tallet ved Maiwand Square i Kabul til minne om slaget av en afghansk arkitekt ved navnet Is-matulla Saraj._NEWLINE_Et minnesmerke ble reist i det sentrale London til en bemerkelsesverdig overlevende fra slaget: Bobbie, maskoten til regimentet. Bobbie ble skadet i kampene, men ble oppdaget av overlevende neste dag, og kom tilbake til fortet.\n_START_SECTION_\nFiksjon\n_START_PARAGRAPH_\nDr. John H. Watson, den fiktive ledsageren til Sherlock Holmes, kan ha v\xc3\xa6rt basert p\xc3\xa5 det 66. regimentets medisinske offiser, kirurg og major Alexander Francis Preston, som p\xc3\xa5 samme m\xc3\xa5te som Watson ble s\xc3\xa5ret i slaget om Maiwand Gulham (som beskrevet i f\xc3\xb8rste kapittel av En studie i r\xc3\xb8dt)."